Diari Oficial de la Generalitat Valenciana


Sumari del DOGV 8262, del 27-03-2018 (2018/3038)

RESOLUCIÓ de 23 de març de 2018, de la Conselleria d'Educació, Investigació, Cultura i Esport, per la qual es convoquen, per a 2018, subvencions per a la promoció i la visibilització del valencià en sales d'exhibició cinematogràfica, en sales de teatre, en llibreries i en campanyes publicitàries.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8262

Data del DOGV
:   27-03-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/3038


Data del document
:   23-03-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 23 de març de 2018, de la Conselleria d'Educació, Investigació, Cultura i Esport, per la qual es convoquen, per a 2018, subvencions per a la promoció i la visibilització del valencià en sales d'exhibició cinematogràfica, en sales de teatre, en llibreries i en campanyes publicitàries. [2018/3038]  
El compromís del Consell està basat en el compliment de les disposicions de l'Estatut d'Autonomia de la Comunitat Valenciana i de la Llei d'ús i ensenyament del valencià, normes legals bàsiques de les quals emana l'oficialitat del valencià i l'obligatorietat de protegir-ne la recuperació i garantir-ne l'ús social.  
La Generalitat està compromesa amb la recuperació i promoció de l'ús del valencià, per la qual cosa el Consell, com a govern de tota la ciutadania valenciana, vol impulsar i fomentar l'ús del valencià en tots els àmbits de la societat valenciana. La visibilitat del valencià en els sectors culturals és una prioritat i ha de ser un fet normal en les sales de cinema, en els teatres, en les llibreries i en els espais de la publicitat.  
  
La difusió de pel·lícules i l'exhibició d'obres teatrals en valencià són àmbits que ens situen en la normalitat cultural. El cinema i la publicitat ocupen un lloc preponderant en la cultura de masses del segle XXI. La presència del valencià en les sales de projecció cinematogràfica i en els diferents suports de la publicitat és important i essencial perquè el valencià siga llengua d'ús normal. Les llibreries són espais comercials i culturals on els ciutadans prenen contacte amb la producció editorial a escala internacional, nacional i regional. La presència del llibre en valencià a les llibreries és un símptoma de normalitat cultural.  
  
Les ajudes a sales d'exhibició cinematogràfica, a sales de teatre, a llibreries i a empreses de publicitat poden ser un catalitzador perquè el valencià puga estar present en aquests àmbits culturals de la Comunitat Valenciana.  
La Generalitat ha previst en els pressupostos de 2018 una línia pressupostària destinada a subvencionar l'emissió i/o publicació d'anuncis (empreses de publicitat), la projecció de pel·lícules i la realització d'obres teatrals en valencià i el foment del seu ús en llibreries. La convocatòria està prevista en la Resolució de 30 d'agost de 2016, publicada en el DOGV número 7865, de 05.09.2016, per la qual s'aprova el Pla estratègic de subvencions 2016-2019 de la Conselleria d'Educació, Investigació, Cultura i Esport.  
Per tot això, segons els preceptes dels articles 2.1 i 2.2 de la Llei 38/2003, de 17 de novembre, general de subvencions (LGS); del Reial decret 887/2006, de 21 de juliol, que aprova el Reglament general de subvencions (RGS); de la Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions, d'acord amb el Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport; en virtut de les facultats que em confereix l'article 28 de la Llei 5/1983, de 30 de desembre, del Consell; vista la proposta del director general de Política Lingüística i Gestió del Multilingüisme de 14 de març de 2018 i de conformitat amb aquesta, resolc:  
  
Primer. Convocatòria  
1. Convocar la concessió d'ajudes econòmiques, en règim de concurrència competitiva, per al foment del valencià i la visibilització del valencià en sales d'exhibició cinematogràfica, en sales de teatre, en llibreries i en campanyes publicitàries, que complisquen els requisits de l'Ordre 1/2018, de 28 de desembre, de la Conselleria d'Educació, Investigació, Cultura i Esport (DOGV 8211, 12.01.2018), per la qual s'aproven les bases reguladores del procediment de subvencions per a la promoció i la visibilització del valencià en sales d'exhibició cinematogràfica, en sales de teatre, en llibreries i en campanyes publicitàries.  
  
2. Les ajudes econòmiques seran per les activitats i despeses realitzades des de l'1 de gener de 2017 fins al 31 de desembre de 2017.  
  
Segon. Modalitats i entitats beneficiàries  
Poden optar a les subvencions:  
Modalitat A. Les empreses o entitats privades titulars d'explotació de sales d'exhibició cinematogràfica que fomenten el consum de pel·lícules en valencià, ubicades a la Comunitat Valenciana i inscrites en el Registre Administratiu d'Empreses Audiovisuals de la Comunitat Valenciana.  
Modalitat B. Les empreses o entitats empresarials privades legalment constituïdes i radicades a la Comunitat Valenciana que exploten sales de teatre que representen o produïsquen obres de teatre en valencià.  
Modalitat C. Les llibreries que, formalment constituïdes com a empreses i ubicades a la Comunitat Valenciana, tinguen com a activitat principal la venda de llibres i disposen, com a mínim, d'un establiment físic, obert al públic en general i els establiments de comerç al detall que venguen llibres, el codi dels quals segons la Classificació Nacional d'Activitats Econòmiques (CNAE) siguen el codi 4761 o el codi 4762, que promocionen i venguen llibres en valencià.  
Modalitat D. Les empreses de publicitat constituïdes per persones físiques o jurídiques radicades a la Comunitat Valenciana que estiguen legalment constituïdes i que tinguen com a finalitat la creació, producció i emissió de publicitat en valencià.  
  
Tercer. Dotació econòmica  
1. L'import global màxim de les subvencions és de 400.000 euros, a càrrec de la línia pressupostària S3168000, «Foment del multilingüisme autocentrat en el sector privat», del programa 80.01.36.808.21, capítol IV, Promoció del valencià i gestió del multilingüisme, del pressupost de la Generalitat per a 2018. El pressupost per a les modalitats descrites en l'apartat 2 serà el següent:  
Per a la Modalitat A, sales d'exhibició cinematogràfica, 100.000 euros.  
Per a la Modalitat B, empreses que exploten sales de teatre,100.000 euros.  
Per a la Modalitat C, llibreries i establiments de comerç al detall que venguen llibres, el codi dels quals segon la Classificació Nacional d'Activitats Econòmiques (CNAE) són el codi 4761 i el codi 4762, 100.000 euros.  
Per a la modalitat D, persones físiques i jurídiques que tinguen com a finalitat la creació, producció i emissió de publicitat,100.000 euros.  
  
2. En cas que en una modalitat no s'esgote el pressupost, la comissió tècnica podrà proposar al director general de Política Lingüística i Gestió del Multilingüisme que els diners sobrants d'una modalitat passen a una altra modalitat o a les altres.  
3. No es podrà subvencionar un import superior de la quantitat sol·licitada i justificada.  
  
Quart. Sol·licitud, tramitació i terminis  
1. La sol·licitud ha d'anar signada per la persona que represente legalment l'empresa utilitzant exclusivament els mitjans electrònics facilitats pels servidors d'informació de la Generalitat, de conformitat amb el que preveu el Decret 220/2014, de 12 de desembre, del Consell, pel qual s'aprova el reglament d'administració electrònica de la Comunitat Valenciana. Per a fer-ho, s'accedirà a l'apartat de serveis en línia de la seu electrònica de la Generalitat, accessible a través de htpps://sede.gva.es. Hauran de disposar d'algun dels sistemes de firma electrònica admesos en la seu electrònica de la Generalitat.  
  
La introducció de dades en l'aplicació haurà de fer-se d'acord amb els models i les instruccions que es disposen en el manual d'ajuda que estarà disponible en la pàgina web de la Conselleria d'Educació, Investigació, Cultura i Esport www.ceice.gva.es/va/web/dgplgm/subvencions o  
2. S'aproven el model de sol·licitud i els documents que s'adjunten com a annexos. Si, a més de la informació que figura en els models, es presenta alguna documentació adjunta, també haurà de ser presentada a través dels mitjans electrònics.  
3. Les entitats hauran de presentar una sol·licitud diferent per cada petició en qualsevol modalitat. En les modalitats A, B i C, una mateixa empresa podrà demanar fins a un màxim de tres peticions per la mateixa modalitat. En aquest cas haurà de fer una sol·licitud diferent per a cada petició i adjuntar la documentació corresponent a cadascuna.  
  
4. La presentació de sol·licituds per a optar a les ajudes implica l'acceptació expressa i formal de les bases reguladores i de la convocatòria.  
  
5. El termini de presentació de sol·licituds i de la documentació justificativa de les activitats realitzades serà de 20 dies naturals comptadors des de l'endemà de la publicació d'aquesta convocatòria en el Diari Oficial de la Generalitat Valenciana.  
  
Cinqué. Resolució de concessió  
1. Atenent als criteris indicats, la comissió tècnica elaborarà l'informe i la proposta pertinent que l'òrgan instructor presentarà a la persona titular de la Direcció General de Política Lingüística i Gestió del Multilingüisme.  
2. Vista la proposta, la persona titular de la Direcció General de Política Lingüística i Gestió del Multilingüisme resoldrà la concessió i la quantitat de la subvenció.  
3. El termini màxim per a resoldre i notificar la resolució de concessió és de sis mesos, comptadors des de l'endemà de l'acabament del termini de presentació de sol·licituds.  
4. La resolució es publicarà en el Diari Oficial de la Generalitat Valenciana, tal com disposen l'article 18 de la LGS, l'article 8.1.c de la Llei 19/2013, de 9 de desembre, de transparència, accés a la informació pública i bon govern, i l'article 166 de la Llei 1/ 2015, de 6 de febrer, de la Generalitat i en la pàgina web: www.ceice.gva.es/va/web/dgplgm/subvenciones o https://sede.gva.es.  
  
Sisé. Criteris de valoració  
D'acord amb les bases reguladores, per a l'ordenació, l'avaluació i l'elaboració de l'informe i de la quantia de les ajudes, la comissió tècnica avaluadora dels expedients de sol·licitud seguirà els criteris de valoració següents per a cada modalitat:  
  
Modalitat A. Empreses o entitats titulars d'explotació de sales d'exhibició cinematogràfica.  
Per a poder optar a les subvencions les empreses que sol·liciten les subvencions hauran de programar un mínim de 5 pel·lícules en valencià, o doblades al valencià o subtitulades al valencià des de l'1 de gener de 2017 fins al 31 de desembre de 2017 i hauran de presentar un pressupost mínim de 2.000 euros. D'acord amb l'article 12 de les bases reguladores, la comissió tècnica avaluadora de les sol·licituds seguirà els criteris de valoració següents:  
1. Nombre de pel·lícules i sessions exhibides. Màxim 32 punts.  
a) De pel·lícules en versió original en valencià o doblades al valencià. 0,2 punts per pel·lícula i sessió.  
b) De pel·lícules en versió original subtitulades en valencià. 0,1 punts per pel·lícula i sessió.  
2. Nombre d'entrades venudes per sessió. Màxim 20 punts.  
a) Per a pel·lícules en versió original en valencià o doblades al valencià. Cada entrada venuda: 0,02 punts.  
b) Per a pel·lícules subtitulades en valencià. Cada entrada venuda: 0,01 punts.  
3. Programacions de cicles específics. Màxim 15 punts.  
- Per cada cicle programat: 1 punt.  
4. Edició en valencià del material de difusió, de divulgació i d'informació. Màxim 10 punts.  
a) Divulgació de la informació de les pel·lícules en valencià en premsa escrita, digital i/o xarxes socials: 4 punts.  
b) Divulgació de la informació de les pel·lícules en valencià en ràdio i/o televisió: 4 punts.  
c) Divulgació de la informació de les pel·lícules en valencià en cartells, fulls informatius, etc.: 2 punts.  
5. Bonificacions aplicades a les entrades per a les sessions en valencià quan la pel·lícula també s'ofereix en castellà. Màxim 10 punts.  
  
- Per cada sessió en què s'aplique un 10 % o més de bonificació: 1 punt.  
6. Certificats de coneixement de valencià del personal d'atenció directa al públic de les sales de projecció. Màxim 10 punts.  
- Entre els 76 % i el 100 % dels treballadors que tenen els nivells C1 o C2: 10 punts.  
- Entre els 51 % i el 75 % dels treballadors que tenen els nivells C1 o C2: 8 punts.  
- Fins al 50 % dels treballadors que tenen els nivells C1 o C2: 6 punts.  
- Entre els 76 % i el 100 % dels treballadors que tenen els nivells B1 o B2: 6 punts.  
- Entre els 51 % i el 75 % dels treballadors que tenen els nivells B1 o B2: 4 punts.  
- Fins al 50 % dels treballadors que tenen els nivells B1 o B2: 2 punts.  
- Entre els 76 % i el 100 % dels treballadors que tenen els nivells A1 o A2: 2 punts.  
- Entre els 51 % i el 75 % dels treballadors que tenen els nivells A1 o A2: 1 punt.  
- Fins al 50 % dels treballadors que tenen els nivells A1 o A2: 0,5 punts.  
7. Acreditació d'un pla de promoció de la igualtat efectiva d'oportunitats entre dones i homes, la integració social i laboral de persones amb discapacitat i d'altres col·lectius de població especialment desfavorida. Màxim 3 punts.  
  
Modalitat B. Empreses que exploten sales de teatre  
Per a poder optar a les subvencions les empreses que sol·liciten les subvencions hauran de presentar un pressupost mínim de 2.000 euros per cada obra representada des de l'1 de gener de 2017 fins al 31 de desembre de 2017. D'acord amb l'article 15 de les bases reguladores, la comissió tècnica avaluadora de les sol·licituds seguirà els criteris de valoració següents:  
1. Nombre d'obres de teatre representades i sessions realitzades de cada obra. Màxim 37 punts.  
a) Adreçades a públic infantil i familiar/juvenil. Per cada obra representada 1 punt per obra i sessió.  
b) Adreçades a públic adult. Per cada obra representada i sessió 0,5 punts.  
2. Nombre d'entrades venudes per a representacions en valencià. Màxim 20 punts.  
- Per cada entrada venuda: 0,05 punts.  
3. Programacions de cicles específics. Màxim 20 punts.  
a) Cicles per a públic escolar. Per cada cicle: 2 punts.  
b) Programacions per a promocionar produccions en valencià dels territoris que comparteixen l'àmbit lingüístic: 1 punt.  
4. Edició en valencià del material de difusió, de divulgació i d'informació. Màxim 10 punts.  
a) Divulgació de la informació de les obres en valencià en premsa escrita, digital i/o xarxes socials: 4 punts.  
b) Divulgació de la informació de les obres en valencià en ràdio i/o televisió: 4 punts.  
c) Divulgació de la informació de les obres en valencià en cartells, fulls informatius, etc.: 2 punts.  
5. Certificats de coneixement de valencià del personal d'atenció directa al públic de les sales de teatre. Màxim 10 punts.  
- Entre els 76 % i el 100 % dels treballadors que tenen els nivells C1 o C2: 10 punts.  
- Entre els 51 % i el 75 % dels treballadors que tenen els nivells C1 o C2: 8 punts.  
- Fins al 50 % dels treballadors que tenen els nivells C1 o C2: 6 punts.  
- Entre els 76 % i el 100 % dels treballadors que tenen els nivells B1 o B2: 6 punts.  
- Entre els 51 % i el 75 % dels treballadors que tenen els nivells B1 o B2: 4 punts.  
- Fins al 50 % dels treballadors que tenen els nivells B1 o B2: 2 punts.  
- Entre els 76 % i el 100 % dels treballadors que tenen els nivells A1 o A2: 2 punts.  
- Entre els 51 % i el 75 % dels treballadors que tenen els nivells A1 o A2: 1 punt.  
- Fins al 50 % dels treballadors que tenen els nivells A1 o A2: 0,5 punts.  
6. Acreditació d'un pla de promoció de la igualtat efectiva d'oportunitats entre dones i homes, la integració social i laboral de persones amb discapacitat i d'altres col·lectius de població especialment desfavorida. Màxim 3 punts.  
  
Modalitat C. Llibreries  
Per a poder optar a les subvencions les empreses que les sol·liciten hauran de presentar un pressupost mínim de 500 euros per cada petició des de l'1 de gener de 2017 fins al 31 de desembre de 2017.  
D'acord amb el punt 2 i 3 de l'article 16 de l'ordre de les bases reguladores d'aquestes subvencions, per a les llibreries ubicades en poblacions de predomini lingüístic castellà, segons l'article 36 de la Llei d'Ús i Ensenyament del Valencià, el mínim exigit de llibres en valencià en aparadors exteriors i interiors serà del 20 %. En les llibreries ubicades en poblacions de predomini lingüístic valencià, segons l'article 35 de la Llei d'Ús i Ensenyament del valencià, el mínim exigit serà del 30 %.  
D'acord amb l'article 18 de les bases reguladores, la comissió tècnica avaluadora de les sol·licituds seguirà els criteris de valoració següents:  
1. Percentatge de llibres en valencià en estoc. Màxim 10 punts.  
Cal indicar el nombre total de llibres en estoc i el nombre de llibres en valencià en estoc.  
a) Entre el 10 % i el 15 % de llibres en valencià: 5 punts.  
b) Entre el 16 % i el 30 % de llibres en valencià: 7 punts.  
c) Més del 30 %: 10 punts.  
2. Percentatge de llibres infantils i juvenils en valencià en l'aparador exterior. Màxim 30 punts.  
a) Entre el 20 % i el 30 % de llibres: 10 punts.  
b) Entre el 31 % i el 50 % de llibres: 20 punts.  
c) Més del 51 % de llibres: 30 punts.  
3. Percentatge incrementat respecte als mínims exigits. Màxim 12 punts.  
a) Entre el 10 % i el 20 % d'increment: 2 punts.  
b) Entre el 21 % i el 30 % d'increment: 5 punts.  
c) Entre el 31 % i el 40 % d'increment: 8 punts  
d) Més del 41 % d'increment: 12 punts.  
4. Promoció del valencià. Màxim 35 punts.  
- Per presentacions de llibres en valencià per part de l'autor o editor de l'obra: 5 punts per cadascuna.  
- Campanyes de publicitat i divulgació d'obres en valencià en els mitjans de comunicació i xarxes socials: 4 punts per campanya.  
- Campanyes d'edició impresa de divulgació i d'informació de l'obra o de les obres en valencià, en cartells, en fulls informatius, etc.: 2 punts per campanya.  
5. Certificats de coneixement de valencià del personal d'atenció directa al públic de les llibreries. Màxim 10 punts.  
- Entre els 76 % i el 100 % dels treballadors que tenen els nivells C1 o C2: 10 punts.  
- Entre els 51 % i el 75 % dels treballadors que tenen els nivells C1 o C2: 8 punts.  
- Fins al 50 % dels treballadors que tenen els nivells C1 o C2: 6 punts.  
- Entre els 76 % i el 100 % dels treballadors que tenen els nivells B1 o B2: 6 punts.  
- Entre els 51 % i el 75 % dels treballadors que tenen els nivells B1 o B2: 4 punts.  
- Fins al 50 % dels treballadors que tenen els nivells B1 o B2: 2 punts.  
- Entre els 76 % i el 100 % dels treballadors que tenen els nivells A1 o A2: 2 punts.  
- Entre els 51 % i el 75 % dels treballadors que tenen els nivells A1 o A2: 1 punt.  
- Fins al 50 % dels treballadors que tenen els nivells A1 o A2: 0,5 punts.  
6. Acreditació d'un pla de promoció de la igualtat efectiva d'oportunitats entre dones i homes, la integració social i laboral de persones amb discapacitat i d'altres col·lectius de població especialment desfavorida. Màxim 3 punts.  
  
  
  
Modalitat D. Campanyes publicitàries  
Per a poder optar a les ajudes les empreses de publicitat que sol·liciten les subvencions hauran de presentar un pressupost mínim de 2.000 euros, des de l'1 de gener de 2017 fins al 31 de desembre de 2017. D'acord amb l'article 21 de les bases reguladores, la comissió tècnica avaluadora de les sol·licituds seguirà els criteris de valoració següents:  
  
1. Nombre de campanyes produïdes en valencià. Màxim 30 punts.  
  
a) Que abasten tota la Comunitat Valenciana: 30 punts  
b) D'àmbit comarcal: 10 punts  
c) D'àmbit local: 5 punts  
2. Tipologia de la campanya i incidència. Màxim 20 punts.  
- En mitjans de comunicació audiovisuals: 6 punts  
- En mitjans de comunicació escrits i/o digitals: 6 punts  
- En tanques publicitàries o qualsevol tipus d'edició en espais públics i privats: 4 punts  
- En xarxes socials: 4 punts  
3. La campanya només s'ha fet en valencià sense versió en castellà. Màxim 10 punts.  
- Per cada campanya feta exclusivament en valencià: 2 punts.  
4. Certificats de coneixement de valencià del personal de les empreses de publicitat. Màxim 10 punts.  
- Entre els 76 % i el 100 % dels treballadors que tenen els nivells C1 o C2: 10 punts.  
- Entre els 51 % i el 75 % dels treballadors que tenen els nivells C1 o C2: 8 punts.  
- Fins al 50 % dels treballadors que tenen els nivells C1 o C2: 6 punts.  
- Entre els 76 % i el 100 % dels treballadors que tenen els nivells B1 o B2: 6 punts.  
- Entre els 51 % i el 75 % dels treballadors que tenen els nivells B1 o B2: 4 punts.  
- Fins al 50 % dels treballadors que tenen els nivells B1 o B2: 2 punts.  
- Entre els 76 % i el 100 % dels treballadors que tenen els nivells A1 o A2: 2 punts.  
- Entre els 51 % i el 75 % dels treballadors que tenen els nivells A1 o A2: 1 punt.  
- Fins al 50 % dels treballadors que tenen els nivells A1 o A2: 0,5 punts.  
5. Acreditació d'un pla de promoció de la igualtat efectiva d'oportunitats entre dones i homes, la integració social i laboral de persones amb discapacitat i d'altres col·lectius de població especialment desfavorida. Màxim 3 punts.  
  
Seté. Justificació de la subvenció  
La documentació justificativa de la realització de l'activitat subvencionada s'haurà de presentar d'acord amb el que indica l'article 23 de l'ordre de bases reguladores.  
Les empreses subvencionades han de donar l'adequada publicitat del caràcter públic del finançament d'acord amb l'article 4, punt 9 de les bases reguladores. El text que han d'incloure és: «Amb la col·laboració de la Conselleria d'Educació, Investigació, Cultura i Esport» i el logotip de la campanya institucional de promoció del valencià «Sempre teua. La teua llengua». El logotip es podrà descarregar en la pàgina web http://www.sempreteua.com, en l'apartat «Elements promocionals».  
  
Per a poder optar al total de la subvenció concedida caldrà presentar despeses per un import igual o superior al pressupost sol·licitat. Si es justifica un import inferior es minorarà proporcionalment a les despeses justificades.  
La documentació justificativa audiovisual que no puga enviar-se a través de la tramitació telemàtica es presentarà a l'òrgan de gestió de la subvenció amb una memòria USB, dins del termini que estableix el punt 4 de l'apartat 4.  
En la modalitat C. Llibreries. Les fotografies dels aparadors exteriors i dels expositors interiors s'han d'enviar mensualment al correu electrònic asahfqlurgpgdnga@lsyjyjq.dca.ye, com s'indica en el punt 3.6 b) de l'article 23 de les bases reguladores.  
  
  
DISPOSICIONS FINALS  
  
Primera. Delegació  
D'acord amb la disposició final primera de l'Ordre 1/2018, de 28 de desembre, de 2017, de les bases reguladores d'aquesta convocatòria, es delega en la persona titular de la Direcció General de Política Lingüística i Gestió del Multilingüisme la facultat de resoldre la concessió i denegació d'aquestes ajudes i se l'autoritza perquè, dicte les resolucions necessàries per a l'execució d'aquesta resolució.  
  
Segona. Recursos  
De conformitat amb el que estableixen els articles 116, 123 i 124 de la Llei 39/2015, d'1 d'octubre, del procediment administratiu comú de les administracions públiques, i amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, aquest acte, que posa fi a la via administrativa, podrà ser objecte de recurs potestativament en reposició o es podrà plantejar directament un recurs contenciós administratiu, en el termini i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació, Investigació, Cultura i Esport, en el termini d'un mes a comptar des de l'endemà de la publicació de l'acte.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació de l'acte.  
  
Tercera. Entrada en vigor  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
  
València, 23 de març de 2018.- El conseller d'Educació, Investigació, Cultura i Esport: Vicent Marzà Ibáñez.